CELEX: 32020R1311
Language: lv
Date: 2020-09-21 00:00:00
Title: Padomes Regula (ES) 2020/1311 (2020. gada 21. septembris), ar ko groza Regulu (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

22.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 308/1
               
            
         PADOMES REGULA (ES) 2020/1311
         (2020. gada 21. septembris),
         ar ko groza Regulu (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     2014. gada 10. martā Padome pieņēma Regulu (ES) Nr. 224/2014 (2), lai īstenotus konkrētus pasākumus, kas paredzēti Padomes Lēmumā 2013/798/KĀDP.
                  
               
                     (2)
                  
                  
                     2020. gada 28. jūlijā Apvienoto Nāciju Organizācijas Drošības padome (ANO DP) pieņēma Rezolūciju 2536 (2020). Minētā rezolūcija attiecina izņēmumus arī uz ieroču embargo.
                  
               
                     (3)
                  
                  
                     2020. gada 21. septembrī Padome 2020 pieņēma Lēmumu (KĀDP) 2020/1312 (3), ar ko saskaņā ar Rezolūciju 2536 (2020) groza Lēmumu 2013/798/KĀDP.
                  
               
                     (4)
                  
                  
                     Daži no šiem grozījumiem ir Līguma par Eiropas Savienības darbību piemērošanas jomā, un tādēļ ir nepieciešamas Savienības līmeņa reglamentējošas darbības šo grozījumu īstenošanai kopā ar tehniskiem pielāgojumiem, ņemot vērā iepriekšējās ANO DP rezolūcijas, it īpaši, lai nodrošinātu to, ka ekonomikas dalībnieki visās dalībvalstīs tos piemēro vienādi.
                  
               
                     (5)
                  
                  
                     Tādēļ Regula (ES) Nr. 224/2014 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 224/2014 3. pantā pievieno šādus punktus:
            
                        “e)
                     
                     
                        ja tie saistīti ar 14,5 mm vai mazāka kalibra ieročiem un šādiem ieročiem īpaši izstrādātu munīciju un sastāvdaļām un ar nebruņotiem sauszemes militāriem transportlīdzekļiem, un ar 14,5 mm vai mazāka kalibra ieročiem aprīkotiem sauszemes militāriem transportlīdzekļiem un to rezerves daļām, un ar reaktīvajiem granātmetējiem un šādiem ieročiem īpaši izstrādātu munīciju Centrālāfrikas Republikas drošības spēkiem, tostarp valsts civilajām tiesībaizsardzības iestādēm, ja šādi ieroči, munīcija un sastāvdaļas paredzētas vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā vismaz 20 dienas iepriekš paziņots Sankciju komitejai;
                     
                  
                        f)
                     
                     
                        ja tie saistīti ar bruņojumu un citu saistītu nāvējošu ekipējumu, kas nav uzskaitīti 3. panta e) punktā, Centrālāfrikas Republikas drošības spēkiem, tai skaitā valsts civilajām tiesībaizsardzības iestādēm, ja minētais bruņojums un ekipējums paredzēti vienīgi tam, lai ar tiem atbalstītu Centrālāfrikas Republikas drošības sektora reformas procesu vai tos minētajā procesā lietotu, kā iepriekš apstiprinājusi Sankciju komiteja.”
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 21. septembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 352, 24.12.2013., 51. lpp.
         
         
            (2)  Padome Regula (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (OV L 70, 11.3.2014., 1. lpp.).
         
            (3)  Padomes Lēmums (KĀDP) 2020/1312 (2020. gada 21. septembris), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku (sk. šā Oficiālā Vēstneša 3 lpp.).